OPSOMMING: In hierdie Bybelstudie deur die gewilde topskrywer Beth Moore ondersoek sy waarom en hoe toegewyde volgelinge van Christus in Satan se strikke beland en verlei word om sedelik uit te rafel. Beth skryf met ’n passie wat aangevuur word deur die Bybel se ernstige waarskuwings teen die duiwel se verleiding. Sy skryf as ’n bekommerde Bybelonderwyser wat tallose briewe ontvang van berouvolle Christene wat verlei is, en nou kruppel-kruppel op pad is na genesing en vernuwing. Hierdie interaktiewe Bybelstudie bied ses volle weke se daaglikse studie, nuttige raad, tydige waarskuwings kort opdragte en praktiese toepassings. Die boek is bedoel vir alle gelowiges, omdat die duiwel ons almal in sy visier het …